Diari Oficial de la Generalitat Valenciana


Sumari del DOGV 2774, del 20-06-1996 (1996/838529)

ORDRE de 7 de juny 1996, de la Conselleria de Cultura, Educació i Ciència, per la qual es convoquen proves d'aptitud per a l'ingrés en el primer curs de l'Institut Valencià d'Educació Física (IVEF) durant el curs acadèmic 1996/97.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2774

Data del DOGV
:   20-06-1996

Secció del DOGV
:   ALTRES DISPOSICIONS

Número del document
:   1996/838529


Data del document
:   07-06-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 7 de juny 1996, de la Conselleria de Cultura, Educació i Ciència, per la qual es convoquen proves d'aptitud per a l'ingrés en el primer curs de l'Institut Valencià d'Educació Física (IVEF) durant el curs acadèmic 1996/97.   
L'Estatut d'Autonomia atribueix a la Comunitat Valenciana, en els articles 31/28 i 35, competència exclusiva en matèria d'esports, i plena en matèria d'educació. Fent ús d'aquestes competències, el Consell de la Generalitat Valenciana creà l'Institut Valencià d'Educació Física per Decret 146/86, de 24 de novembre.  
L'article 17 de la Llei 6/1993, de 31 de desembre, de Pressupostos de la Generalitat Valenciana per a l'exercici 1994, disposà que, a partir de l'entrada en vigor d'aquesta, les tarifes per serveis de l'IVEF es considerarien preus públics i deixarien sense contingut el grup cinqué de l'article 76 de la Llei de la Generalitat 7/1989, de 20 d'octubre, de Taxes.  
El Decret 73/1991, de 13 de maig, del Govern Valencià, va establir el règim de regulació dels preus públics i el procediment de fixació i d'aprovació de les quanties d'aquests.  
Per això, i de conformitat amb el Reial Decret 1.423/1992, de 27 de desembre, sobre la incorporació a la universitat dels ensenyaments d'Educació Física, i fent ús de les atribucions que em confereix l'article 35 de la Llei de la Generalitat Valenciana 5/83, de 3 de desembre, del Govern Valencià,  
Ordene  
Primer  
Convocar proves d'aptitud per a l'ingrés en el primer curs de l'IVEF, per al curs acadèmic 1996-97.  
Segon  
Es convoquen proves d'accés als estudis universitaris a l'IVEF per als majors de 25 anys.  
Tercer  
El nombre de places convocades per al primer curs serà de 80 que s'adjudicaran d'acord amb el que disposen les bases d'aquesta convocatòria.  
Quart  
S'aproven les bases per les quals es regirà aquesta convocatòria i que s'especifiquen en l'annex I d'aquesta ordre, així com l'annex II, sobre documentació que s'ha d'aportar, i l'annex III, que conté el model d'instància.  
Disposicions finals  
Primera   
S'autoritza la directora general d'Ensenyaments Universitaris i Investigació perquè dicte les resolucions necessàries per al desenvolupament i l'execució d'aquesta ordre.  
Segona   
Aquesta ordre entra en vigor l'endemà de la publicació en el Diari Oficial de la Generalitat Valenciana.  
Contra aquesta ordre, que posa fi a la via administrativa, es podrà interposar amb la comunicació prèvia a la Consellera de Cultura Educació i Ciència, un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació, d'acord amb l'article 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 57 i 58 de la Llei de la Jurisdicció Contenciosa Administrativa. Tot això sense perjudici que s'interpose qualsevol altre que s'estime procedent.  
València, 7 de juny de 1996  
La consellera de Cultura, Educació i Ciència,  
MARCELA MIRó PÉREZ  
ANNEX I  
Bases per les quals es regeix aquesta convocatòria  
Primera. Nombre de places  
1. Per al primer curs de l'any acadèmic 1996-97, el nombre de places que es convoquen és de 80. Aquest nombre estarà subjecte a les variacions que puguen derivar-se del que dispose el Consell d'Universitats.  
En aquest nombre de places s'entendran incloses totes les corresponents a les quotes específiques establides en l'article 7 del Reial Decret 1.005/91, de 14 de juny, pel qual es regulen els procediments per a l'ingrés en els centres universitaris (BOE de 26.06.91), modificat pel Reial Decret 1.060/92, de 4 de setembre (BOE de 22.09.92).  
Es reserva un nombre addicional de 6 (sis) places per a esportistes d'elit i esportistes de nivell alt, corresponents a la quota addicional de places oferides per a esportistes d'elit que estableix l'article 17 de la Llei 4/1993, de l'Esport de la Comunitat Valenciana, i a la quota addicional que estableix l'article 11 del Reial Decret 1856/1995 d'esportistes de nivell alt.  
2. Majors de 25 anys. A més de les places esmentades, es convoquen places per als majors de 25 anys que reunisquen els requisits establits en la legislació vigent.  
Segona. Condicions dels aspirants  
Per a ser admesos a la realització de les proves d'aptitud, els aspirants hauran de reunir els requisits següents:  
1. Haver superat les proves d'aptitud per a l'accés a la universitat en la convocatòria de juny de 1996 o en convocatòries anteriors, o ser titulat universitari o equivalent.  
2. Estar domiciliat a la Comunitat Valenciana o en una comunitat que no tinga instituts d'educació física equivalents, amb una antiguitat d'un any com a mínim. S'exceptuaran d'aquest requisit aquells aspirants que sol·liciten l'ingrés segons el que disposa l'article 7.1a) del Reial Decret 1.005/91 abans esmentat.  
Els qui opten a les places reservades per a esportistes d'elit i nivell alt hauran d'acreditar aquesta condició per mitjà d'un certificat expedit per la Direcció General d'Esports de la Conselleria de Cultura, Educació i Ciència, d'acord amb l'Ordre de 4 maig de 1995, de la Conselleria de Cultura per la qual es determinen els criteris pels quals s'obtindrà la consideració d'esportista d'elit de la Comunitat Valenciana i la Resolució de 27 de març de 1996, del Consell Superior d'Esport de relació anual de esportistes de nivell alt.  
Els qui opten a les places reservades per a discapacitats físics previstes en l'article 7.1e) del Reial Decret 1.005/91, han d'acreditar aquesta condició per mitjà d'un certificat expedit per la Direcció General de Serveis Socials de la Conselleria de Treball i Afers Socials. El tribunal qualificador, en vista de la documentació presentada, adaptarà les proves físiques al grau de discapacitat.  
Els majors de 25 anys que no tinguen la titulació exigible podran accedir als estudis d'educació física de l'IVEF si han superat les proves que es descriuen en la base sisena, de conformitat amb la legislació vigent sobre la matèria.  
Tercera. Terminis  
Els alumnes aspirants hauran de presentar la documentació que s'especifica en l'annex II d'aquesta ordre, a la secretaria de l'Institut Valencià d'Educació Física, situat al complex Educatiu de Cheste, carretera València-Cheste, s/n, del 24 de juny al 4 de juliol de 1996, ambdós inclosos, de 9 a 14 hores. De la mateixa manera i en el mateix termini, es podran presentar les sol·licituds als centres d'informació de l'Oficina d'Informació, Iniciatives i Reclamacions de la Generalitat Valenciana i als llocs i per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La llista d'admesos i exclosos a les proves es publicarà el dia 5 de juliol de 1996, al tauler d'anuncis de l'IVEF i de les direccions territorials de la Conselleria de Cultura, Educació i Ciència, i podran presentar-s'hi reclamacions del 5 al 10 de juliol de 1995.  
El dia 11 de juliol es publicarà la llista definitiva i l'ordre d'actuació dels alumnes aspirants per a la realització de les proves, al tauler d'anuncis de l'IVEF i de les direccions territorials de la Conselleria de Cultura, Educació i Ciència.  
Així mateix, es publicarà a la premsa d'Alacant, Castelló i València.  
El dia 15 de juliol començaran les proves d'aptitud per a l'ingrés a l'Institut Valencià d'Educació Física.  
Quarta. Preus públics  
L'import del preu públic per la realització de les proves d'accés és de 7.004 pessetes segons que estableix el Decret 260/1995, de 29 d'agost del Govern Valencià.  
Les exempcions i bonificacions aplicables seran les que estableix la legislació vigent.  
L'import del preu públic haurà d'ingressar-se d'acord amb el que es disposa en el Decret 105/92, sobre recaptació, i l'Ordre de 26 de febrer de 1993, de la Conselleria d'Economia i Hisenda, que la desplega, seguint les directrius marcades per l'imprés que s'adjunta en el sobre de preinscripció.  
Cinquena. Proves d'aptitud física  
Les proves d'aptitud per a l'accés a l'IVEF constaran dels exercicis següents:  
Primera sessió, matí:  
1. Força explosiva del tren inferior  
2. Prova d'adaptació al baló.  
3. 50 metres llisos.  
4. Natació (estil lliure 50 m).  
Segona sessió, vesprada:  
5. Carrera d'obstacles.  
6. Llançament de baló medicinal (modalitat masculina i femenina).  
7. Resistència aeròbica (2.000 m llisos).  
Totes les proves es realitzaran a l'Institut Valencià d'Educació Física i podran presenciar-les totes les persones que hagen sol·licitat l'ingrés a l'IVEF, si ja les han realitzades o estan a punt de realitzar-les.  
Els esportistes de nivell alt i d'elit nivell A, estan exceptuats de la realització de les proves físiques.   
El tribunal qualificador podrà alterar l'ordre de les proves realitzant les modificacions que estime oportunes, o suprimint-ne algunes per a adaptar-les als aspirants discapacitats físic.  
Sisena. Proves per a majors de 25 anys  
Les proves d'accés per a majors de 25 anys constaran de dues parts:  
1. Prova de cultura general.  
2. Proves d'aptitud física, coincidents amb les descrites en la base cinquena d'aquesta ordre, una vegada superada la prova de cultura general.  
Setena. Tribunal qualificador  
1. El tribunal qualificador de les proves d'aptitud estarà format pels membres següents:  
President: el director de l'IVEF o la persona en qui delegue.  
Secretari: un vicedirector de l'IVEF, designat pel director.  
Vocals: professors de l'IVEF fins un màx im de 20, tots ells designats pel director del centre.  
La composició del tribunal es publicarà al tauler d'anuncis de l'IVEF i al de les direccions territorials de la Conselleria de Cultura, Educació i Ciència, el dia 1 de juliol de 1996, a l'efecte de possibles recusacions. El tribunal qualificador avaluarà les proves i resoldrà els dubtes i les situacions no previstes o que puguen sorgir en l'aplicació d'aquesta normativa.  
2. El tribunal, per a la realització de les proves, podrà designar els col·laboradors, ajudants i assessors especialistes que estime convenients.  
3. Els membres del tribunal així com els assessors, han d'abstenir-se i podran ser recusats pels interessats quan concórreguen en ells algunes de les circumstàncies previstes en els articles 28 i 29 de la Llei de Règim Jurídic les Administracions Públiques i del Procediment Comú.  
4. El tribunal, així com els col·laboradors, ajudants i personal especialitzat, podrà exigir als aspirants, en qualsevol moment, que acrediten la seua identitat.  
5. A efectes de comunicacions i de qualsevol altra incidència, el tribunal tindrà la seu a l'IVEF, carretera València-Cheste, s/n, 46537 Cheste (València).  
6. El tribunal tindrà la categoria que corresponga segons el Decret 200/85, de 23 de desembre, del Consell de la Generalitat Valenciana, sobre indemnitzacions per raó de servei i Ordre de 17 de febrer de 1986 (DOGV de 10.03.86), per la qual es desplega l'anterior decret.  
7. El funcionament del tribunal s'adaptarà a les normes establides en el capítol II de la Llei 30/1992, de 26 de novembre, de Règim Jurídic de las Administracions Públiques i del Procediment Administratiu Comú.   
Vuitena. Puntuació i relació d'admesos  
Per ser admés caldrà, en tots els casos, haver superat les proves físiques amb la qualificació d'apte o considerat esportista de nivell alt o d'elit nivell A.  
Es consideraran admesos, amb caràcter general, els aspirants que obtinguen la puntuació més alta, en les proves d'aptitud per a l'accés a la universitat.  
Es consideraran admesos dins de la quota a què es refereix l'article 7.1b) del Reial Decret 1.005/91, titulats universitaris, els aspirants que obtinguen la puntuació més alta resultant de la nota mitjana de l'expedient acadèmic.  
Pel que fa a les places previstes en la quota d'esportistes d'elit i de nivell alt, es consideraran admesos els sis primers aspirants que determine la nota obtinguda en les proves d'aptitud per a l'accés a la universitat, una vegada realitzada l'admissió de tots els grups: general, titulats universitaris, discapacitats físics, majors de 25 anys y d'acord amb el següents ordre de prelació:  
- primer, esportistes de nivell alt i d'elit nivell A;  
- segon, esportistes d'elit, nivell B.  
Quant a les places previstes en l'article 7.1e) del Reial Decret 1.005/91, discapacitats físic, es consideraran admesos els aspirants que obtinguen la millor nota en les proves d'aptitud per la l'accés a la universitat.  
Es consideraran admesos dins el grup de majors de 25 anys aquells que, havent superat la prova de cultura general.  
Novena. Admissió definitiva i norma complementària  
La relació definitiva dels alumnes admesos es publicarà al tauler d'anuncis de l'Institut Valencià d'Educació Física i estarà condicionada, en tot cas, a la superació del reconeixement mèdic i a la comprovació dels requisits i de la documentació presentada, la qual es realitzarà després.  
Contra la resolució de la relació definitiva, que no posa fi a la via administrativa, podrà interposar-se un recurs ordinari davant la consellera de Cultura, Educació i Ciència, en el termini d'un mes comptador des de l'endemà de la publicació, d'acord amb el que estableixen l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que s'interpose qualsevol altre que s'estime procedent.  
Les dates que s'expressen en les convocatòries són susceptibles de canvi per raons excepcionals no previstes en el moment de la publicació d'aquesta ordre. Qualsevol canvi es comunicarà abans al tauler d'anuncis de l'IVEF i al de les direccions territorials de la Conselleria de Cultura, Educació i Ciència.  
ANNEX II  
Documentació que han de presentar els alumnes aspirants a l'IVEF  
1. Instància facilitada per la secretaria del centre, d'acord amb el model que s'adjunta en l'annex III d'aquesta ordre.  
2. Fotocòpia del DNI o passaport i original per a la constatació.  
3. Certificat mèdic oficial on s'especifique textualment que l'alumne no pateix cap defecte ni incapacitat física que l'impossibilite per a realitzar una prova de resistència aeròbica màxima.  
4. Dues fotografies de carnet amb nom i cognoms al dors.  
5. Un sobre mida quartilla, franquejat, amb el domicili habitual de l'alumne.  
6. Resguard que acredite el pagament dels preus públics.  
7. Certificat d'haver superat les proves d'aptitud per a l'accés a la universitat, on haurà de constar la nota numèrica amb 2 decimals.  
8. Per als aspirant que siguen titulats universitaris, certificat acadèmic personal.  
9. Els esportistes d'elit i nivell alt hauran d'aportar a més:  
- Certificat de la Direcció General d'Esport de la Conselleria de Cultura, Educació i Ciència que acredite la seua condició.  
10. Els discapacitats físics hauran d'aportar un certificat expedit per la Direcció General de Serveis Socials de la Conselleria de Treball i Afers Socials.  
11. Els qui es presenten a les proves de majors de 25 anys hauran d'aportar el currículum, on s'especifique de manera especial la formació i l'experiència en l'àmbit de l'activitat física i de l'esport.  
12. Certificat d'empadronament d'un municipi de la Comunitat Valenciana o d'un municipi d'una altra comunitat on no hi haja un institut d'educació física equivalent, amb un any d'antiguitat com a mínim, si escau.  
ANNEX III  
Model d'instància  
Cognoms ... nom ... lloc de naixement ... província ... data de naixement ... domicili (localitat) ..., província ... carrer o plaça ... número ... codi postal ... Tel. ... DNI ...  
EXPOSE  
Primer  
Que d'acord amb el que disposa la base segona de la convocatòria de proves d'accés a l'Institut Valencià d'Educació Física, reunisc els requisits que s'exigeixen per a l'admissió a la realització d'aquestes en: (indiqueu amb una X el grup pel qual s'opta)  
- Grup A: proves d'accés a la universitat  
- Grup B: titulats universitaris  
- Grup C1: esportistes d'elit de nivell alt.  
- Grup C2: discapacitats físics  
- Grup D: nacionalitat estrangera  
- Majors de 25 anys  
Segon  
Que em faig responsable de les dades que consten en aquesta instància i de la veracitat de la documentació que presente o puga presentar-hi després.  
SOL·LICITE  
Ser admès per a la realització de les proves d'accés a l'Institut Valencià d'Educació Física en aquesta convocatòria.  
..., .... d ... 1996  
La persona interessada  
DIRECCIó DE L'INSTITUT VALENCIà D'EDUCACIó FíSICA CEI de Cheste. Carretera València-Cheste, s/n, 46504 CHESTE (València)